ลุ้น SET รีบาวด์! ตามตปท. รับคลายล็อกเปิดประเทศ กระตุ้นศก.ฟื้น
ลุ้น SET รีบาวด์! ตามตปท. รับคลายล็อกเปิดประเทศต้อนรับนทท.แบบไม่กักตัว ซึ่งจะเป็นผลดีต่อการฟื้นตัวของเศรษฐกิจและกำไรของบจ.ในช่วง 3 - 6 เดือนข้างหน้านี้
15 ต.ค. 2564

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยในช่วงเช้าวันนี้น่าจะแกว่งไซด์เวย์ขึ้น สอดคล้องกับตลาดหุ้นอื่นในภูมิภาคเอเชียที่ส่วนใหญ่เคลื่อนไหวอยู่ในแดนบวก ต้อนรับบรรยากาศตลาดหุ้นโลกสดใส หลังฝั่งสหรัฐฯ มีการประกาศผลประกอบการของหุ้นในกลุ่มการเงิน และกลุ่มเทคโนโลยีออกมาดีกว่าที่ตลาดคาดการณ์ รวมถึงราคาน้ำมันก็ปรับตัวขึ้นด้วย
ขณะที่บ้านเราก็จะเป็นการทยอยผ่อนคลายมาตรการล็อกดาวน์ และแผนการเปิดประเทศต้อนรับนักท่องเที่ยวชาวต่างชาติ แบบไม่กักตัวของรัฐบาลไทย มองว่าจะเป็นผลดีต่อการฟื้นตัวของเศรษฐกิจและกำไรของบริษัทจดทะเบียนในช่วง 3 – 6 เดือนข้างหน้านี้
ทั้งนี้ให้แนวรับที่ 1,635 – 1,637 จุด และแนวต้านที่ 1,648 – 1,650 จุด แนะติดตามตัวเลขฝั่งสหรัฐฯ ทั้งหมด เช่น ยอดค้าปลีก และดัชนีความเชื่อมั่นผู้บริโภคของสหรัฐในช่วงเดือนต.ค.นี้
 